stanford-oval/wikipedia huggingface dataset:
Fatmir Sejdiu

Fatmir Sejdiu vuonna 2008.
Fatmir Sejdiu (s. 23. lokakuuta 1951 Podujevën lähistöllä) on kosovolainen poliitikko, joka toimi maan presidenttinä vuosina 2006–2010.
Sejdiu opiskeli lakia Pristinan yliopistossa ja valmistui filosofian tohtoriksi. Hänellä oli siellä sittemmin lakitieteen ja politiikan professuurit. Hänestä tuli Kosovon albaanien LDK-puolueen pääsihteeri 1989. Hän johti puolueen parlamenttiryhmää. Parlamentti valitsi hänet 10. helmikuuta 2006 Kosovon presidentiksi edesmenneen Ibrahim Rugovan tilalle. Hän sai 80 ääntä 109:stä.
Sejdiu toimi Kosovon presidenttinä yli neljä vuotta. Hän erosi virastaan syyskuussa 2010. Kosovon perustuslakituomioistuin totesi, että Sejdiu rikkoi presidenttikaudellaan perustuslakia vastaan. Hän ei ollut eronnut LDK:n puoluejohtajan virasta, kun hänet oli valittu presidentiksi. Sejdiu luuli, ettei riko perustuslakia, sillä hän ei vastannut puoluejohtajan tehtävästä, vaan oli vain nimellisesti LDK:n johdossa.
Sejdiu asuu Pristinassa vaimonsa ja kolmen poikansa kanssa. Hän puhuu albaniaa, englantia ja ranskaa.
Aiheesta muualla

Kosovon presidentin kotisivut.
Fateless – ikuisesti merkitty

| Fateless - ikuisesti merkitty> Sorstalanság |
| --- | --- |
 Elokuvan juliste
Ohjaaja:  Lajos Koltai
Käsikirjoittaja:  Imre Kertész
Perustuu:  Imre Kertészin romaaniin Kohtalottomuus
Tuottaja:  András Hámori Péter Barbalics Jonathan Olsberg Ildikó Kemény (käännä suomeksi)
Säveltäjä:  Ennio Morricone
Kuvaaja:  Gyula Pados
Leikkaaja:  Hajnal Sellő
Tuotantosuunnittelija:  Tibor Lázár
Pukusuunnittelija:  Györgyi Szakács
Pääosat:  Marcell Nagy Aron Dimeny Andras M. Kecskes Joszef Gyabronka Endre Harkanyi
Valmistustiedot
Valmistusmaa:  Unkari, Saksa, Yhdistynyt kuningaskunta
Levittäjä:  InterCom
Ensi-ilta:  2005
Kesto:  142 min
Alkuperäiskieli:  unkari englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Fateless - ikuisesti merkitty (Sorstalanság) on vuonna 2005 ensi-iltansa saanut Lajos Koltain ohjaama elokuva, joka perustuu Nobel-palkitun unkarilaisen kirjailijan Imre Kerteszin romaaniin Kohtalottomuus. Se on tarina teinipojan kokemuksista toisen maailmansodan keskitysleireillä Auschwitzissa, Buchenwaldissa ja Zeitzissa.
FC Tofaga

FC Tofaga A vuonna 2012
FC Tofaga on tuvalulainen jalkapalloseura. Seura on Vaitupusta, ja se pelaa maansa korkeimmalla sarjatasolla, A-divisioonassa. FC Tofaga on jaettu kahteen joukkueeseen; FC Tofaga A ja FC Tofaga B, jotka pelaavat nimiensä mukaisesti eri divisioonissa.
Saavutukset

Benson and Hedges Cup: 1997
Christmas Cup: 2010
Independence Cup: 1998,2006,2010,2012
National Bank of Tuvalu Cup: 2006,2007,2008,2011,2012
Tuvalu Games: 2010,2012
Fate Marable

Fate Marablen yhtye S. S. Sidney -aluksella vuonna 1919.
Fate Marable (2. joulukuuta 1890 – 16. tammikuuta 1947) oli yhdysvaltalainen pianisti ja orkesterinjohtaja, joka soitti yhtyeineen Mississippi-jokea kiertävillä höyrylaivoilla. Monet 1920-luvun jazzin huippunimistä, kuten Louis Armstrong, Johnny Dodds, King Oliver ja Johnny St. Cyr, soittivat alkuvuosinaan Marablen yhtyeessä.
Marable syntyi Paducah’ssa, Kentuckyssä ja esiintyi ensimmäisen kerran yleisölle yhdeksänvuotiaana. Höyrylaivan kapteeni John Streckfus palkkasi Marablen soittajaksi laivalleen vuonna 1907, ja tämä pysyi laivayhtiön palveluksessa aina vuoteen 1940 asti. Vuonna 1917 perusti ensimmäisen oman yhtyeensä, Kentucky Jazz Bandin. 1930-luvulla hän johti St. Louisissa yhtyeitä yhdessä Charlie Creathin kanssa. Vuonna 1940 hän joutui lopettamaan soittamisen useaksi vuodeksi tulehtuneen sormen takia. Hän kuoli vuonna 1947 keuhkokuumeeseen.
Marable oli orkesterinjohtajana tarkka ja vaati virheetöntä soittamista. Yhtye harjoitteli päivittäin kaksi tuntia, ja kapteeni Streckfus tarkkaili usein harjoituksia sekuntikellon kanssa tarkastaakseen pysyykö yhtye tempossa. Louis Armstrongin mukaan Marablen tapa rankaista soittajia virheistä oli odottaa seuraavaan päivään ja panna sitten kyseinen soittaja soittamaan väärin mennyt kohta yksinään koko yhtyeen edessä.
Marablen musiikista on jäänyt jäljelle vain kaksi nauhoitusta, Fate Marable’s Society Syncopatorsin ”Frankie and Johnny” ja ”Pianoflage” vuodelta 1924.
Farida Jalal

| Farida Jalal |
| --- | --- |
 Farida Jalal vuonna 2011.
Henkilötiedot
Syntynyt: 14. maaliskuuta 1949 (ikä 75) New Delhi, Intia
Ammatti:  näyttelijä
Puoliso:  Tabrez Barmavar  (vih. 1978; k. 2003)
Lapset:  1
Näyttelijä
Aktiivisena:  1967–
Aiheesta muualla
IMDb 
AllMovie
Farida Jalal (hindiksi फ़रीदा जलाल, Farīdā Jalāl; s. 14. maaliskuuta 1949 New Delhi) on intialainen näyttelijä. Hänet tunnetaan monista sivurooleistaan Bollywood-elokuvissa. Nykyään hän näyttelee enimmäkseen televisiosarjoissa.
Valikoitu filmografia

Aradhana (1969)
Paras (1971)
Bobby (1973)
Shakinpelaajat (Shatranj Ke Khilari, 1977)
Henna (1991)
Dil Aashna Hai (1992)
Mammo (1994)
Dilwale Dulhania Le Jayenge (1995)
Raja Hindustani (1996)
Judaai (1997)
Dil To Pagal Hai (1997)
Duplicate (1998)
Soldier (1998)
Kuch Kuch Hota Hai (1998)
Kaho Naa… Pyaar Hai (2000)
Pukar (2000)
Zubeidaa (2001)
Lajja (2001)
K3G – Ilon päiviä, surun päiviä (Kabhi Khushi Kabhie Gham…, 2001)
Student of the Year (2012)
Palkinnot

Filmfare Awards
1972: Paras naissivuosa – Paras
1992: Paras naissivuosa – Henna
1995: Kriitikkopalkinto parhaasta suorituksesta – Mammo
1996: Paras naissivuosa – Dilwale Dulhania Le Jayenge
Bengal Film Journalists’ Association Awards
1996: Paras naispääosa (hindi) – Mammo
Aiheesta muualla

Wikimedia Commonsissa on kuvia tai muita tiedostoja aiheesta .
Farida Jalal Internet Movie Databasessa. (englanniksi)
Farida Jalal Allmoviessa (englanniksi)
FC Tigers

| FC Tigers |
| --- | --- |
Perustettu:  1975
Kenttä:  Lamminpään urheilukenttä 
Sarja:  Kolmonen
Päävalmentaja:  Tapani Uimonen
Infobox OKNimi-testi OK: 
FC Tigers on tamperelainen vuonna 1975 perustettu jalkapallojoukkue. Seura syntyi vuonna 1990 Kakkoseen nousseen FC Tampereen ja Tohlopin Tiikereiden fuusiossa. Nykyisin FC Tigers pelaa jalkapallon Kolmosta.
Aiheesta muualla

Seuran sivusto (Arkistoitu – Internet Archive)
FC Suðuroy

FC Suðuroy on färsaarelainen jalkapalloseura Suðuroyn saarelta. Kotiottelunsa seura pelaa Vágurin kylässä. Suðuroy pelaa maansa toiseksi korkeimmalla sarjatasolla 1. deildissä.
Aiheesta muualla

Kuvia tai muita tiedostoja aiheesta FC Suðuroy Wikimedia Commonsissa
False Metal

| False Metal Brother Firetribe |
| --- | --- | --- |

Studioalbumin tiedot
 Julkaistu:  21. kesäkuuta 2006  25. lokakuuta 2006
 Tuottaja(t): Emppu Vuorinen Tomppa Nikulainen
 Tyylilaji: AOR
 Kesto: 44.44
 Levy-yhtiö: Spinefarm
Listasijoitukset
  Suomen virallinen lista: 22. (26/2006)
Brother Firetriben muut julkaisut
|   | False Metal 2006 | Heart Full of Fire 2008 |
Singlet albumilta False Metal
 ”One Single Breath” Julkaistu: 2006  ”I’m on Fire” Julkaistu: 2006
False Metal on Brother Firetribe -yhtyeen debyyttialbumi, joka julkaistiin kesäkuussa 2006. Albumista julkaistiin toukokuussa 2008 bonuskappaleita sisältävä versio nimellä Break Out.
Kappaleet

Kaikki kappaleet säveltänyt ja sanoittanut Brother Firetribe, ellei toisin mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Break Out | 4.43 |  |  |  |  |  |  |  |
| 2. | Valerie | 4.52 |  |  |  |  |  |  |  |
| 3. | I'm On Fire | 5.01 |  |  |  |  |  |  |  |
| 4. | Love Goes Down | 5.02 |  |  |  |  |  |  |  |
| 5. | Devil's Daughter | 4.13 |  |  |  |  |  |  |  |
| 6. | Midnite Queen | 4.28 |  |  |  |  |  |  |  |
| 7. | One Single Breath | 4.24 |  |  |  |  |  |  |  |
| 8. | Lover Tonite | 3.48 |  |  |  |  |  |  |  |
| 9. | Spanish Eyes | 4.48 |  |  |  |  |  |  |  |
| 10. | Kill City Kid | 3.37 |  |  |  |  |  |  |  |
| Bonuskappaleet uusintajulkaisussa |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 11. | Mighty Wings | Mark Spiro | Harold Faltermeyer | 4.14 |  |  |  |  |  |
Kokoonpano

Pekka Ansio Heino – laulu
Emppu Vuorinen – kitara
Tomppa Nikulainen – koskettimet
Jason Flinck – basso, taustalaulu
Kokoonpano > Vieraileva muusikko

Kalle Torniainen – rummut
Arvostelut

Imperiumi.net:
Soundi:
Aiheesta muualla

False Metal Discogsissa. (englanniksi)
Floing

Floing voi tarkoittaa seuraavia:
Floing, kunta Ranskassa Ardennesin departementissa
Floing, kunta Itävallassa Steiermarkin osavaltiossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Floing”, voi hakea sivunnimihaulla, laajalla sivunnimihaulla tai tekstihaulla.
Fallujah (yhtye)

| Fallujah |
| --- | --- |
 Fallujah live-esiintymisessä 2011.
Tiedot
Toiminnassa:  2007–
Tyylilaji:  black metal, progressiivinen metalli, death metal
Kotipaikka:   San Francisco
Laulukieli:  englanti
Jäsenet:  Alex Hofmann, laulu   Scott Carstairs, kitara   Rob Morey, bassokitara   Andrew Baird, rummut   Brian James, kitara  
Levy-yhtiö:  Unique Leader Records, 2011–  
Aiheesta muualla
Fallujah MySpacessa
Infobox OKNimi-testi OK: 
Fallujah on yhdysvaltalainen metalliyhtye, joka perustettiin vuonna 2007 San Franciscossa, Kaliforniassa.
Yhtye julkaista kaksi demoa sekä yhden omakustanne-EP:n, kunnes se kiinnitettiin Unique Leader Recordsille maaliskuussa 2011.  Esikoisalbumi, The Harvest Wombs, julkaistiin marraskuussa 2011. Viimeisin albumi, Dreamless, julkaistiin Nuclear Blast Recordsin toimesta.
Jäsenet

Alex Hofmann – laulu (2007–)
Scott Carstairs – kitara (2007–)
Andrew Baird – rummut (2007–)
Rob Morey – bassokitara (2009–)
Brian James – kitara (2014–)
Chason Westmoreland – rummut (live, 2012–)
Jäsenet > Entiset jäsenet

Dan Wissinger – bassokitara (2007)
Brandon "Brando" Hoberg – bassokitara (2007–2009)
Tommy Logan – rummut (2007)
Suliman Arghandiwal – laulu (2007–2008)
Rob Maramonte – kitara (2008–2009, 2010–2013)
Anthony Borges – kitara (2009–2010)
Diskografia > Studioalbumit

The Harvest Wombs (2011)
The Flesh Prevails (2014)
Dreamless (2016)
Undying Light (2019)
Empyrean (2022)
Diskografia > EP:t

Leper Colony (2009)
Nomadic (2013)
Diskografia > Demot

Demo (2009)
Demo (2010)
Aiheesta muualla

Fallujah (yhtye) Encyclopaedia Metallumissa (englanniksi)
Fallujah (yhtye) Myspacessa (englanniksi)
Four Out of Five

| ”Four Out of Five” Arctic Monkeys |
| --- | --- | --- |

Singlen tiedot
 Albumilta: Tranquility Base Hotel & Casino
 Äänitetty : 2017–2018
 Julkaistu: 13. toukokuuta 2018
 Formaatti: digitaalinen lataus, suoratoisto
 Tekijä(t): Alex Turner
 Tuottaja(t): James Ford Alex Turner
 Tyylilaji: alternative rock, glam rock
 Kesto: 05.12
 Levy-yhtiö: Domino Records
Arctic Monkeysin muut singlet
| ”Snap Out of It” 2014 | ”Four Out of Five” 2018 | ”Tranquility Base Hotel & Casino” 2018 |
Four Out of Five on brittiläisen rockyhtye Arctic Monkeysin kappale, joka julkaistiin ensimmäisenä singlenä yhtyeen kuudennelta studioalbumilta Tranquility Base Hotel & Casino. 13. toukokuuta 2018. Kappale on yhtyeen laulaja Alex Turnerin kirjoittama ja sille kuvattiin musiikkivideo, joka julkaistiin muun muassa videopalvelu YouTubessa.
Kappaleet > Digitaalinen lataus ja suoratoisto

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Four Out of Five | 5.12 |  |  |  |  |  |  |  |
Kappaleet > Musiikkivideo

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Four Out of Five (Video)  | 5.28 |  |  |  |  |  |  |  |
Kokoonpano ja henkilöstö

| --- | --- |
 Yhtye Alex Turner – laulu, kitara, piano, urut  Jamie Cook – kitara  Nick O’Malley – basso  Matt Helders  – rummut Lisämuusikot James Ford – syntetisaattori, lyömäsoittimet, orkesterisovitus, akustinen kitara  Tom Rowley – sähkökitara, kitarasoolo  Loren Humphrey – rummut  James Righton – Wurlitzer-piano  Josephine Stephenson – piano :  Tuotanto Tuotanto: James Ford, Alex Turner  Miksaus: James Ford  Tekniikka: James Ford, Alex Turner, Jimmy Robertson, Nico Quéré, Anthony Cazade, Jonathan Ratovoarisoa, Michael Harris, Loren Humphrey Musiikkivideo Ohjaajat: Ben Chappell, Aaron Brown  Tuottaja: Rob Leonard  Tuotantoyhtiö: FRIEND  Johtava tuottaja: Luke Tierney  Tuotantopäällikkö: James Greenall
Francis Buchholz

Francis Buchholz
Francis Buchholz (s. 19. helmikuuta 1954) on saksalainen basisti, joka tunnetaan parhaiten Scorpionsin legendaarisimman kokoonpanon basistina vuosina 1973-1992.
Francis kuunteli rockmusiikkia jo seitsemän vuoden iässä. Hän soitti ensimmäisen kerran bassoa lukiobändissä 15 vuoden iässä. Siitä lähtien hän soitti erilaisissa rock-, blues- ja jazzbändeissä kotikaupungissaan. Francisin ollessa opiskelemassa Hannoverissa, hänen yhtyeensä, Dawn Road, yhdisti voimansa Scorpionsin kanssa vuonna 1973.
Scorpionsin basistina hän saavutti suosiota Yhdysvalloissa, Kanadassa, Japanissa, Brasiliassa sekä Meksikossa. Scorpions myi loppuun suuria stadioneja 80-luvulla. Francis Buchholz oli voittanut monissa maissa yli 50 kulta- ja platinalevyä parhaiten myyneistä albumeista. Hänet palkittiin myös saksalaisella ECHO-palkinnolla, World-Music-Award-palkinnolla sekä muilla palkinnoilla.
Vuonna 1992 Buchholz lähti Scorpionsista, kirjoitti kirjan Bass Magic sekä toimi sekä muusikkona että tuottajana.
Francis Buchholzin comeback konserttimaailmaan oli kiertue Uli Jon Rothin, entisen Dawn Road- sekä Scorpions-kitaristin kanssa Euroopassa ja Yhdysvalloissa vuosina 2005 ja 2006.
Scorpions
| --- | --- |
Studiolbumit:   Lonesome Crow  Fly to the Rainbow  In Trance  Virgin Killer  Taken By Force  Lovedrive  Animal Magnetism  Blackout  Love at First Sting  Savage Amusement  Crazy World  Face the Heat  Pure Instinct  Eye II Eye  Moment of Glory  Unbreakable  Humanity: Hour 1  Sting in the Tail  Comeblack  Return to Forever  Rock Believer 
Livealbumit:   Tokyo Tapes  World Wide Live  Live Bites  Acoustica  Live 2011: Get Your Sting & Blackout  MTV Unplugged - Live in Athens 
Kokoelmat:   Action  Rock Galaxy  Hot & Heavy  Best Of Scorpions  Best Of Scorpions, Vol. 2  Gold Ballads  Best of Rockers 'n' Ballads  Hot & Slow (The Best Of The Ballads)  Still Loving You  Deadly Sting: The Mercury Years  Big City Nights  Master Series  Best Of Scorpions: Millenium Collection  Box Of Scorpions  The Platinum Collection  No. 1's  Gold   Deadliest Stings: Greatest Hits  Icon  Icon 2  Wind of Change: The Collection  Born to Touch Your Feelings: Best of Rock Ballads 
Singlet:   In Trance  He's A Woman - She's A Man  All Night Long  Lovedrive  Is There Anybody There  Another Piece Of Meat  Make It Real  The Zoo  Hey You  Can't Live Without You  Now  No One Like You  Still Loving You  Big City Nights  Rock You Like A Hurricane  Coming Home  Rhythm Of Love  Believe In Love  Passion Rules The Game  Can't Explain  Living For Tomorrow  Wind of Change  Send Me an Angel  Hit Between The Eyes  Tease Me Please Me  Don't Believe Her  White Dove  Alien Nation  No Pain No Gain  Under The Same Sun  Woman  You And I  Does Anyone Know  Wild Child  Where The River Flows  Over The Top  Edge Of Time  When You Came Into My Life  To Be No. 1  10 Light Years Away  Eye To Eye  Mysterious  Aleyah  Moment Of Glory  Hurricane 2000  Here In My Heart  When Love Kills Love
Frasier Crane

| Frasier Crane |
| --- | --- |

Ensimmäinen jakso:  Rebound (Terveydeksi)
Viimeinen jakso:  Goodnight, Seattle (Frasier)
Näyttelijä:  Kelsey Grammer
Henkilötiedot
Ammatti:  psykiatri, radiopsykiatri
Perhe:  Martin Crane (isä, kuollut) Hester Crane (äiti, kuollut) Niles Crane (veli)
Puoliso(t):  Nanette Guzman (eronnut) Lilith Sternin (eronnut)
Lapset:  Frederick Crane
Infobox OKNimi-testi OK: 
Frasier Winslow Crane on fiktiivinen hahmo amerikkalaisessa komediasarjassa Frasier. Hän on sarjan päähenkilö, Seattlessa asuva radiopsykiatri. Frasieria näyttelee Kelsey Grammer.
Grammerin esittämän Frasier Cranen hahmo tuli aluksi tunnetuksi yhdysvaltalaisessa Terveydeksi (Cheers) -sarjassa, jossa Grammer näytteli Frasieria yhdeksän vuotta vuosina 1984–1993. Sittemmin Cheers-sarjasta luotiin Frasierin ympärille oman spin off -sarja Frasier. Grammer näytteli näin Frasieria vielä yksitoista vuotta, mikä tekee hänestä yhden pisimpään samaa roolihahmoa Yhdysvalloissa näytelleistä näyttelijöistä.
Tausta

Frasier syntyi Seattlessa. Hänen perheeseensä kuuluivat psykiatriäiti Hester Crane, poliisi-isä Martin Crane ja nuorempi veli Niles Crane. Frasier sai nimensä äitinsä lempilaboratoriorotan mukaan. Jo lapsena hän oli kiinnostunut taiteista, tieteistä ja muusta korkeakulttuurista, minkä vuoksi hänen oli vaikea luoda sosiaalisia suhteita normaaleihin ikätovereihinsa, ja hän joutui usein kiusaamisen kohteeksi. Hänellä oli näin ollen läheiset välit veljensä Nilesin kanssa, vaikka he myös kilpailivat keskenään lähes kaikesta. Frasier kävi yksityistä Bryce Academy -koulua ja jatkoi myöhemmin opintojaan Harvardin sekä Oxfordin yliopistoissa. Hän asettui asumaan Bostoniin ja meni nuorena opiskelijana naimisiin Nanette Guzmanin kanssa. Avioliitto kesti vain yhdeksän kuukautta.
Frasier Crane Cheers-sarjassa

Terveydeksi-sarjassa Frasier tapailee vakavissaan Diane Chambersia ja menee tämän kanssa kihloihin, mutta suhde päättyy kun Diane hylkää hänet alttarille. Myöhemmin Frasier menee naimisiin psykiatri Lilith Sterninin kanssa ja saa tämän kanssa Frederick-pojan. Tämäkin avioliitto kuitenkin päättyy eroon Lilithin pettäessä Frasieria kollegansa kanssa. Lilith saa Frederickin huoltajuuden. Kelsey Grammer esitti Frasieria Cheers-sarjassa 202 jaksossa.
Frasier Crane Frasier-sarjassa

Frasier muuttaa Bostonista takaisin Seattleen ja asettuu asumaan yhdessä leskeksi jääneen isänsä Martinin kanssa tämän jouduttua eläkkeelle lonkkavamman takia. Tälle palkataan avuksi myös fysioterapeutti Daphne Moon, joka niin ikään jää asumaan samaan asuntoon. Frasier saa työtä KACL-radioasemalta radiopsykiatrina, ja ohjelman tuottajana toimii Frasierin hyväksi ystäväksi muodostuva Roz Doyle. Frasierin suhde isäänsä ja veljeensä on aluksi viileä, mutta sarjan edetessä myös Cranen miehet lähentyvät. Frasier koettaa parhaansa mukaan edistää pääsemistään Seattlen sisäpiireihin ja onnistuukin tässä toisinaan, kun taas hänen rakkaussuhteensa epäonnistuvat katastrofaalisesti kerta toisensa jälkeen. Sarjan viimeisessä jaksossa Frasier lentää Chicagoon tapailemansa Charlotten perässä, ja hänen tulevaisuutensa jää näin ollen avoimeksi. 2023 Frasier-sarjasta julkaistiin uusi versio, joka sijoittuu Bostoniin.
Frasier Crane muissa sarjoissa

Wings – kausi 3, jakso 16, "Planes, Trains and Visiting Cranes" (1992)
The John Larroquette Show – kausi 3, jakso 1, "More Changes" (1995) [1 kohtaus]
Persoonallisuus

Frasier on yläluokkainen, taloudellisesti menestyvä ja diivailevasti elävä snobi, joka nauttii oopperasta, klassisesta musiikista, hyvistä viineistä, ranskalaisesta keittiöstä sekä kalliista vaatteista ja huonekaluista. Hän on ylimielinen ja sanavalmis, ja hänellä on suuri ego, mutta toisaalta hän usein huomaa itsekin käyttäytyneensä alentuvasti muita kohtaan ja koettaa paikata virheensä, mikä on usein vitsien aiheena sarjassa. Verrattuna vielä neuroottisempaan veljeensä Nilesiin Frasier on jonkin verran maanläheisempi henkilö.
Frasier suhtautuu intohimoisesti psykiatriaan ja ylianalysoi toistuvasti omaa elämäänsä jättäen omaan arvoonsa läheistensä antamat realistiset neuvot, jotka myöhemmin osoittautuvatkin kuuntelemisen arvoisiksi. Frasier ei mielellään noudata muiden neuvoja, mutta on sitäkin innokkaampi neuvomaan muita näiden ongelmissa, mikä usein aiheuttaa enemmän haittaa kuin hyötyä. Sarjan edetessä kuitenkin selviää, että hän useimmiten todella haluaa auttaa ihmisiä ja on myötätuntoinen muiden tunteita kohtaan, vaikka ei aina onnistukaan aikeissaan eikä osaa ilmaista tunteitaan. Frasier tulee hyvin läheiseksi perheenjäsentensä sekä lähimpien ystäviensä kanssa, ja kun hän sarjan lopussa saa työtarjouksen San Franciscosta, jäähyväiset ovat tunteelliset.
Koulutus ja harrastukset

Frasier opiskeli psykiatrian tohtoriksi Harvardin yliopistossa ja opiskeli jonkin aikaa myös Oxfordin yliopistossa. Hän kannattaa psykiatriassaan  Freudin ajatuksia. Frasier on kiinnostunut näyttelemisestä ja on näytellyt useissa amatööriteatteriproduktioissa. Hän on myös kielitaitoinen, puhuen ranskaa, italiaa, espanjaa ja saksaa. Frasierin harrastuksiin kuuluvat pianonsoitto, säveltäminen, laulaminen, gourmet-ruoka, shakki, ooppera, squash, lukeminen, antiikin ja afrikkalaisen veistostaiteen keräily sekä viinit.
Aiheesta muualla

Frasier Wiki (englanniksi)
Cheers & Frasier Wiki (englanniksi)
Francis Burchell

| Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Maa:   Yhdistynyt kuningaskunta> .Miesten kriketti |
| --- | --- | --- | --- |
|  Kultaa | Pariisi 1900 | joukkuekilpailu |  |
Francis Romulus Burchell (25. syyskuuta 1873 Clifton, Bristol – 6. heinäkuuta 1947 Worthing, West Sussex) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän oli mukana voittamassa kultaa Devon & Somerset Wanderers -joukkueelle.
Fu Yuanhui

Fu Yuanhui 2015
Fu Yuanhui (kiin.: 傅园慧; pinyin: Fù Yuánhuì; s. 7. tammikuuta 1996) on kiinalainen uimari.
Hän asuu Hangzhoussa.
Fu on 177 senttimetriä pitkä.
Hän aloitti uimisen 5-vuotiaana. Henkilökohtaisena valmentajana toimii Li Xuegang. Hänestä tuli 2016 Rion olympialaisissa ensimmäinen Kiinan naisuimari, joka on voittanut olympiamitalin selkäuinnissa, kun hän sai pronssia 100 metrin selkäuinnissa.
Faradž

| Faradž> Egyptin sulttaani |
| --- | --- |
 1399–1412  
Edeltäjä:  Barquq
Seuraaja:  al-Malik al-Muajad Šaikh
Henkilötiedot
Syntynyt: 1389 Kairo
Kuollut: 1412 Kairo
Faradž (1389 – 1412) oli Egyptin mamelukkisulttaani vuodesta 1399 vuoteen 1412. Hänen isänsä oli edellinen sulttaani Barquq. Faradžin valtakautta leimasivat jatkuvat sisällissodat ja muut onnettomuudet. Faradž joutui lopulta kapinoivien emiiriensä vangiksi ja teloituttamaksi. Hän jäi viimeiseksi dynastiseksi sulttaaniksi. Myöhemmät sulttaanit valittiin eri mamelukkiryhmittymien johtajista dynastisten sukujen sijaan.
Elämäkerta > Nuoruus

Faradž syntyi Kairossa vuonna 1389. Hänen isänsä oli mamelukkien Egyptin sulttaani Barquq ja äiti kreikkalainen Shirin. Burdži-mamelukki isänsä kautta Faradž kuului mamelukkien niin sanottuun tšerkessiläiseen ryhmään, jonka kilpailijoita olivat turkkilaiset. Burqaq kuoli 20. kesäkuuta 1399 ja Faradžista tuli uusi sulttaani vain 11-vuotiaana. Nuorten iän takia Faradž sai aluksi kaksi holhoojahallitsijaa sulttaanin alaisista emiireistä. Emiirien keskinäisen jatkuvan kiistelyn takia Faradž julistettiin kuitenkin täysi-ikäiseksi jo marraskuussa 1399.